Peter Fill

Peter Fill (født 12. november 1982 i Kastelruth) er en italiensk tidligere alpinist.

Han feiret sin første internasjonale triumf i 2001, da han tok bronse i storslalåm i junior-VM i sveitsiske Verbier. Året etter ble han juniorverdensmester i super-G i Tarvisio.

Fill deltok i sitt første verdenscuprenn 7. mars 2002 i Zauchensee. Han fikk sin første plassering blant de ti fremste i desember 2003, da han kom på fjerdeplass i super-G i Vail/Beaver Creek. I superkombinasjonen i Wengen i januar 2006 kom han for første gang på seierspallen. Han vant sin første verdenscupseier da han vant utfor i Lake Louise 29. november 2008 og sin andre verdenscupseier da han vant utforrennet i Hahnenkammrennene i Kitzbühel 23. januar 2016.

Under VM 2003 i St. Moritz ble Fill nr. 13 i super-G, nr. 20 i utfor og elleve i kombinasjonen. Under VM 2005 i Bormio ble han nr. 14 i super-G og 24 i utfor, og han var med på det italienske laget som ble nr. 8 i lagkonkurransen.

Han fikk sølv i super-G under Alpint-VM 2009. Under VM i Garmisch-Partenkirchen 2011 tok han bronse i kombinasjonen.

Han vant utforcupen i sesongene 2015/16 og 2016/17.

 Pallplasseringer i verdenscupen 
Dato  Sted  Disiplin  Plassering 13. januar 2006   Wengen  Superkombinasjon  3 20. januar 2006   Kitzbühel  Super-G  2 15. mars 2006   Åre  Utfor  3 25. november 2006   Lake Louise  Utfor  3 20. desember 2006   Hinterstoder  Super-G  2 29. desember 2006   Bormio  Utfor  2 13. januar 2007   Wengen  Utfor  3 29. november 2008  Lake Louise  Utfor  1 16. januar 2009   Wengen  Superkombinasjon  2 6. desember 2013   Beaver Creek  Utfor  3 7. desember 2013   Beaver Creek  Super-G  3 28. november 2015   Lake Louise  Utfor  2 29. november 2015   Lake Louise  Super-G  3 23. januar 2016  Kitzbühel  Utfor  1 3. desember 2016   Val-d’Isère  Utfor  2 27. januar 2017   Garmisch-Partenkirchen  Utfor  3 28. januar 2017   Garmisch-Partenkirchen  Utfor  2 25. februar 2017   Kvitfjell  Utfor  2 26. februar 2017  Kvitfjell  Super-G  1 15. mars 2017   Aspen  Utfor  2 29. desember 2017   Bormio  Alpin kombinasjon  2 12. januar 2018   Wengen  Alpin kombinasjon  3

 Eksterne lenker 


Kategori:Italienske alpinister
Kategori:Juniorverdensmestre i alpint
Kategori:Deltakere for Italia under Vinter-OL 2006
Kategori:Alpinister under Vinter-OL 2006
Kategori:Deltakere for Italia under Vinter-OL 2010
Kategori:Alpinister under Vinter-OL 2010
Kategori:Deltakere for Italia under Vinter-OL 2014
Kategori:Alpinister under Vinter-OL 2014
Kategori:Deltakere for Italia under Vinter-OL 2018
Kategori:Alpinister under Vinter-OL 2018
Kategori:Personer fra Kastelruth